Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9601

2. Súlyok és Mértékek Állandó Nemzetközi Irodája 2.1. A Súlyok és Mértékek Állandó Nemzetközi Irodája (BIPM)vi8 az 1875. május 20-án Párizsban 17 ország részéről a Nemzetközi Méter Konferencia utolsó napján aláírt Méter Egyezmény keretében alakult meg. Az Egyezményt 1921-ben módosították. Az Iroda Párizs közelében működik és fenntartását a Méter Egyezmény tagállamai fedezik. A BIPM feladata a fizikai mértékegységek nemzetközi egységesítésének biztosítása és felelős az alábbiakért: • az alapvető fizikai mennyiségek méréséhez szükséges alap szabványok és mérőeszközök kialakításáért, valamint a nemzetközi prototípusok őrzéséért; • a nemzeti és nemzetközi szabványok összevetéséért; • az egyes mérési módszerek egyeztetéséért; • az alapvető fizikai állandókra vonatkozó meghatározások kidolgozásáért és egyeztetéséért. 2.2. A BIPM a Súlyok és Mértékek Általános Konferenciája fennhatósága alá tartozó Nemzetközi Súly és Mérték Bizottságvii9 kizárólagos felügyelete alatt működik. A Nemzetközi Bizottság az egyes különböző tagállamokból delegált 18 tagból áll és legalább kétévenként egyszer ülésezik. A bizottság tisztviselői Éves Jelentést adnak ki a BIPM adminisztratív és pénzügyi helyzetéről, amelyet megküldenek a Méter Egyezmény tagállamainak kormányai számára. 2.3. A BIPM tevékenysége – amely kezdetben a hossz- és tömeg mérésekre, valamint ezen mennyiségekkel kapcsolatos mértékismereti tanulmányokra korlátozódott – később kiterjedt az elektromosság (1927), a fényerősség mérés (1937), valamint az ionizáló sugárzás (1960) mérésének szabványaira is. Ennek érdekében az 1876. és 1878. között épített eredeti laboratóriumokat 1929-ben megnagyobbították, és 1963-64-ben két új épületet építettek az ionizáló sugárzás tanulmányozására. A BIPM laboratóriumaiban mintegy 30 fizikus vagy más műszaki szakértő dolgozik, akik mértékismereti kutatással foglalkoznak, valamint a fent említett mértékegységek (anyag) szabványainak mérését és hitelesítését végzik. 2.4. A Súlyok és Mértékek Állandó Nemzetközi Irodájára bízott feladatok megnövekedése következtében a CIPMviii10 1827-től Tanácsadó Bizottság elnevezéssel különböző testületeket hoz létre azzal a céllal, hogy a számukra tanulmányozásra és tanácsadásra átadott anyagokról szakvéleményt adjanak. Ezek a Tanácsadó Bizottságok, amelyek egyes kérdések vizsgálatára ideiglenes vagy állandó munkacsoportot alkothatnak, felelősek a területükön végzett nemzetközi munka egyeztetéséért, valamint a mértékegységek meghatározására és értékeire vonatkozó ajánlások kidolgozásáért. A mértékegységek világméretű egységességének biztosítása érdekében a Nemzetközi Bizottság közvetlenül működik és ajánlásait közvetlenül a Súlyok és Mértékek Általános Konferenciájának nyújtja be. 2.5. A Tanácsadó Bizottságok működési szabályzataiix11 egységesek. Mindenegyes bizottság, amelynek elnöke általában a CIPM tagja, az egyes jelentős mérésügyi laboratóriumok és szakintézetek különféle szakértőiből áll. A laboratóriumok és szakintézetek kiválasztását a CIPM végzi. A bizottságok nem rendszeres időközökben tartják üléseiket. Jelenleg 7 ilyen bizottság van, az alábbiak szerint:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes